ხალა
ხალა — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში. თემის ცენტრი (სოფლები: ხალა, გორგაძეები, ჩაქვისთავი). მდებარეობს მდინარე ჩაქვისწყალზე, ზღვის დონიდან 160 მ., ქობულეთიდან 20 კმ, ჩაქვის რკინიგზის სადგურიდან 7 კმ. სოფელში გამოვლენილია სულფატურ-ჰიდროკარბონატული და ნატრიუმიან-კალციუმიანი მინერალური წყალი, დებეტი 2100 ლ/დ. 2014 წლის აღწერის მონაცემებით სოფელში ცხოვრობს 1503 კაცი.